Here is a page extracted from Wikipedia that may contain CSS, HTML, and a lot of unformatted text.

Title: Matamala
Content: Este articlo tracta sobre Matamala, despoblau medieval de lo termin municipal de Quinto (Ribera Baixa d'Ebro). Pa atros usos de lo toponimo Matamala, veyer Matamala (desambigación).

Matamala ye un despoblau medieval situau en l'actual termin municipal de Quinto, en la comarca de la Ribera Baixa d'Ebro y en la provincia de Zaragoza.

Historia 
Alifonso II donó una heredat dita Matamala a Inyigo Cortada en chunyo de 1178 pa que la repoblás. Chaime I atogó lo castiello de Matamala y la suya villa a Per de Valimanya lo 18 de setiembre de 1256.. Consta como localidat de l'Arcipestrau de Belchit en l'anyo 1280 en Rationes decimarum Hispaniae. En 1260 encara teneba lo títol de villa. Anyos dimpués Matamala perteneixió a la Baronía de Quinto.

Perteneixió a lo Correchimiento de Zaragoza entre 1711 y 1833. En l'anyo 1834 ya yera un despoblau que perteneixeba a Quinto, encara que en l'anyo 1857 teneba 4 habitants seguntes Madoz. En 1940 torna a constar como despoblau.

Puestos d'intrés 
 Ermita de Nuestra Sinyora de Matamala.
 Castiello de Matamala.

Referencias

Bibliografía 
 UBIETO ARTETA, Antonio: Historia de Aragón. Los pueblos y los despoblados II (Ed. Anubar. Zaragoza, 1984).

Despoblaus d'a provincia de Zaragoza
Lugars de Quinto